**Приложения, образци на документи:**

***OБРАЗЕЦ № 1***

**ДЕКЛАРАЦИЯ ВЪВ ВРЪЗКА С**

**ОБРАБОТВАНЕ НА ЛИЧНИ ДАННИ**

Към оферта за участие в обществена поръчка с предмет: ………………………………………………..

(съгласно чл. 6, пар. 1, б. „а“ във връзка с чл. 7 и чл. 13 от Общия регламент относно защитата на данните (Регламент (ЕС) 2016/679)

Долуподписаният/ната декларирам, че имам съгласието на всички лица, посочени в офертата, да предоставя личните им данни за разглеждане от страна на администратора на лични данни Софийски университет „Св. Климент Охридски“, БУЛСТАТ 000670680, адрес: гр. София 1504, бул. „Цар освободител“ № 15, във връзка със следните цели на обработването:

**Цели** – за разглеждане, подбор, оценка и класиране на подадени документи към предложението, съгласно разпоредбите на Закона за обществените поръчки и правилника за неговото прилагане.

**Срокът за съхранение** на предоставените лични данни – пет години, считано от датата на приключване на договор за обществена поръчка с избрания изпълнител.

 Информиран/а съм, че настоящата декларация във връзка с обработване на личните данни се изисква предвид разпоредбата чл. 6, пар. 1, б. „а“ във връзка с чл. 7 и чл. 13 от Общия регламент относно защитата на данните (Регламент (ЕС) 2016/679)

Информиран/а съм, че администраторът не извършва автоматизирано вземане на решения, включително профилиране, по отношение на лични данни.

*Координати за връзка с длъжностното лице по защита на данните: доц. д-р Елиза Стефанова – длъжностно лице по защита на данните в Софийски университет „Св. Климент Охридски“, ел. адрес: dpo@uni-sofia.bg.*

 Дата:………………………….. Подпис:………………………

(име, длъжност)

***OБРАЗЕЦ № 2.***

............................................................................................................................................................

*( наименование на участника )*

**ТЕХНИЧЕСКО ПРЕДЛОЖЕНИЕ**

Долуподписаният/ата…………………………………………………………………………..

*(трите имена)*

в качеството си на в/на …………………………….. ЕИК (БУЛСТАТ) ............................, със седалище и адрес на управление ………………………………...........….., участник в обществена поръчка с предмет: **„Придобиване и внедряване на програмен продукт за управление на човешките ресурси – компонент от единна информационна система на СУ „Св. Климент Охридски““**

**УВАЖАЕМИ ДАМИ И ГОСПОДА,**

С настоящото представяме нашето предложение за **доставка и внедряване на програмен продукт за управление на човешките ресурси, изчисление на работните заплати и допълнителните материални стимули за нуждите на СУ „Св. Климент Охридски**.

Гарантираме, че сме в състояние да изпълним качествено предмета на поръчката, в пълно съответствие с предложението ни, изискванията на Възложителя, действащото законодателство и представения проект на договор.

Всички дейности ще бъдат изпълнявани в обем и съдържание съгласно Техническото задание на Възложителя и настоящото техническо предложение.

След като получихме и проучихме документацията за участие, правим следното обвързващо предложение:

**I. Ще доставим и внедрим програмен продукт ...........................** (посочва се наименоованието и версията на продукта).

**II.1. Описание на предложения програмен продукт:** ..…………………………………………

*(Всеки участник трябва да опише възможностите на предложения продукт в съотвествие със заложените минимални функционални и нефункционални изисквания, допълнителните функционални изисквания, изисквания към защитата на данните, посочени в Техническото задание на Възложителя).*

**II.2. Описание на допълнителни функционални изисквания към програмния продукт (съгласно т.9 от Техническото задание):**

**………………………………………………………………………………………………………………………………………………………………………………………………………………………………………………………………………………………………………………………**

**III. Инсталиране, конфигуриране, тестване и внедряване на доставения програмен продукт.**

*……………………………………………………………………. (посочват се конкретните действия по инсталиране, конфигуриране, тестване и внедряване на доставения програмен продукт, както и необходимите тестове за внедряване на програмния продукт в реална експлоатация)*

**IV. Миграция и зареждане на данни**

*……………………………………………………………………. (посочва се конкретната технология и методология за миграция на данните, която ще бъде разработена)*

**V. Обучение**

*……………………………………………………………………. (посочват се конкретните действия по организиране и провеждане на обученията посочени в Техническото задание)*

**VI. Гаранционна поддръжка**

*(Всеки участник трябва да посочи каналите за комуникация при подаване на сигнали за проблеми в работоспособността на доставения продукт, както и да опише как ще изпълнява изискванията на Възложителя в периода на гаранционна поддръжка)*

**VII. Документация**

*……………………………………………………………………. (посочват се всички документи, които ще бъдат предоставени в съответствие с изискванията за документацията посочени в Техническото задание).*

**VIII. Срокове за изпълнение**

Ще изпълним дейностите по предмета на поръчката в следните срокове:

* + Срокът за извършване на доставката на предложения програмен продукт за управление на човешките ресурси в Софийски университет „Св. Климент Охридски“, вкл. срокът за доставката на лицензи за софтуер на трети компании (в случай, че е необходимо за функционирането на системата за човешките ресурси) е **до ........ календарни дни**, считано от датата на регистрационния индекс на договора в деловодната система на Софийски университет „Св. Климент Охридски“.
	+ Срокът за инсталиране, настройки, конфигуриране, тестване и внедряване на продукта и за извършването на миграцията и първоначалното зареждане на данни е **до ....... календарни дни**, считано от датата на доставката.
	+ Срокът за провеждане на обучения на служители на Софийски университет „Св. Климент Охридски“ за работа с доставения продукт е **до .... календарни дни**, считано от приключване на дейностите по внедряване и миграция.
	+ Срокът на гаранционната поддръжка е .... (не по-малко от 12) месеца, считано от датата на приключване на дейностите по внедряване и миграция.

**Декларирам, че:**

* **Съм запознат/а със съдържанието на проекта на договора и приемам клаузите в него.**
* **Срокът на валидност на офертата е 6 месеца включително, считано от датата, определена за краен срок за получаване на оферти.**
* Прилагам системата за управление на сигурността на информацията, съответстваща на стандарт БДС ISO/IEC 27001 или еквивалентен с обхват: разработка и/или поддръжка на софтуерни продукти и системи.
* **Декларираме, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо.**
* **При пълнението на обществената поръчка няма да ползваме/ще ползваме *(относимото се подчертава)* капацитета на трето/и лица/а, а именно:**

|  |  |
| --- | --- |
| Наименование на третото/тите лице/а | Описание на ресурсите, които третото лице ще предостави на изпълнителя  |
|  |  |
|  |  |
|  |  |

* **Съгласно чл. 65, ал. 3 от ЗОП представям следните документи за поетите от третите лица задължения, с които доказвам, че ще разполагам с техните ресурси: ………………….**
* **При изпълнението на обществената поръчка няма да ползваме/ще ползваме *(относимото се подчертава)* подизпълнител/и, а именно:**

|  |  |  |
| --- | --- | --- |
| Наименование на подизпълнителя | Обхват на дейностите, които ще извършва (конкретната част от предмета на обществената поръчка, която ще бъде изпълнена от подизпълнителя) | Размер на участието на подизпълнителя в % (процент от общия обем на обществената поръчка, която ще бъде изпълнена от подизпълнителя) |
|  |  |  |
|   |  |  |
|  |  |  |

* **Съгласно чл. 66 ал. 1 от ЗОП представям следните доказателства за поетите от подизпълнителите задължения: ………………….**

**Приложения:**

*(Описват се приложените допълнителни материали и/или документи, имащи отношение към Техническото предложение на участника – брошури, скрийшотове, техническа документация или характеристики на необходимия софтуер на трети страни и др. Както и* *копие на валиден сертификат за управление на сигурността на информацията, съответстваща на стандарт БДС ISO/IEC**27001 или еквивалентен с обхват: разработка и/или поддръжка на софтуерни продукти и системи. )*

**Дата: Подпис и печат:** ……………………

 /име и фамилия, длъжност

***OБРАЗЕЦ № 3***

.......................................................................................................................................................

*( наименование на участника )*

**ЦЕНОВО ПРЕДЛОЖЕНИЕ**

Долуподписаният/ата…………………………………………………………………………..

*(трите имена)*

в качеството си на в/на ………………………………….............

ЕИК (БУЛСТАТ).. , със седалище и адрес на управление ……………………………..............…….., участник в обществена поръчка с предмет: **„Придобиване и внедряване на програмен продукт за управление на човешките ресурси – компонент от единна информационна система на СУ „Св. Климент Охридски““**

**УВАЖАЕМИ ДАМИ И ГОСПОДА,**

С настоящото Ви представяме нашето ценово предложение за участие в обявената от Вас обществена поръчка, както следва:

|  |  |  |
| --- | --- | --- |
| **Наименование** | **Цена без ДДС, в лв.** | **Цена с ДДС,****в лв.** |
| 1. Доставка на програмен продукт за управление на човешките ресурси, изчисление на работните заплати и допълнителните материални стимули
 |  |  |
| 1. Доставка на лицензи за софтуерни продукти на трети компании, необходими за внедряването и работата на продукта за управление на човешките ресурси, изчисление на работните заплати и допълнителните материални стимули
 |  |  |
| 1. Инсталиране*,* настройка, конфигуриране, тестване и внедряване на доставения продукт във виртуалната инфрастуктура на Възложителя
 |  |  |
| 1. Миграция и зареждане на данни
 |  |  |
| 1. Провеждане на обучения за работа с програмния продукт за управление на човешките ресурси, изчисление на работните заплати и допълнителните материални стимули
 |  |  |
| **Обща цена на поръчката** |  |  |

**Общата цена на поръчката е** (сума от цените, посочени в точки от 1 до 5):

**....................... лева (словом ................................. лева) без ДДС и съответно .............. лева (словом ............................................... лева) с 20 % ДДС.**

***Забележки:***

*1. Общата цена за изпълнение на поръчката не може да надвишава осигурения финансов ресурс.*

*2.**Предложената цена трябва да**включва всички разходи по изпълнение на пълния обект на поръчката.*

*3. Общата цена на поръчката участва в изчисляване на комплексната оценка на участниците (показател “Предлагана цена”).*

**Декларирам**, че предложените от нас цени са определени при пълно съответствие с условията от документацията за участие и включва всички разходи по изпълнение предмета на поръчката.

**Дата: Подпис и печат:** ………………..............……

/име и фамилия , длъжност/

*Проект*

ДОГОВОР

Днес, ................... 2018 г. в гр. София между

**СУ „СВ. КЛИМЕНТ ОХРИДСКИ”**, София 1504, бул. „Цар Освободител” № 15, с **БУЛСТАТ** № 000670680, представлявана от **проф. д.ф.н. Анастас Герджиков – Ректор и Дари Иванов – и.д. Главен счетоводител**, наричан за краткост **ВЪЗЛОЖИТЕЛ**, от една страна, и

…………………………………………………………………………………, представлявано от ……………………………………………**,** със седалище и адрес на управление……..………………………………………………………………………………….., наричанo за краткост **ИЗПЪЛНИТЕЛ**, от друга страна

в изпълнение на Решение № .......................... на Ректора на СУ „Св. Климент Охридски“ (процедурата е открита с Решение № ......................., вписана в РОП под № ................) и на основание чл. 112, ал. 6 във връзка с чл. 18, ал. 1, т.1 от ЗОП, се сключи настоящият договор за следното:

* 1. **ПРЕДМЕТ НА ДОГОВОРА**

**Чл. 1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение **да достави и** **внедри програмен продукт за управление на човешките ресурси, изчисление на работните заплати и допълнителните възнаграждения за нуждите на СУ „Св. Климент Охридски“ съгласно Техническото задание на Възложителя (Приложение 1) и Техническото предложение на Изпълнителя, неразделна част от договора**.

**(2)** Дейностите, които **ИЗПЪЛНИТЕЛЯТ**, съгласно чл. 1, ал. 1 от договора, следва да извърши, са:

1. Доставка на програмен продукт за управление на човешките ресурси, изчисление на работните заплати и допълнителните материални стимули .............. *(посочва се наименованието на продукта)*;
2. Инсталиране, настройка, конфигуриране, тестване и внедряване на доставения продукт;
3. Миграция и зареждане на данни;
4. Провеждане на обучения на служители на СУ „Св. Климент Охридски“ за работа с доставения продукт;
5. Гаранционна поддръжка.
	1. **СРОКОВЕ И МЯСТО НА ИЗПЪЛНЕНИЕ**

**Чл. 2**. (1). Настоящият договор влиза в сила от датата на регистрационния индекс в деловодната система на СУ „Св. Климент Охридски“ и е със срок на действие до изпълнение на всички задължения на страните по него.

(2). Сроковете за изпълнение на договора са както следва:

1. Срокът за извършване на доставката е … календарни дни, считано от датата на регистрационния индекс на договора в деловодната система на СУ „Св. Климент Охридски“.
2. Срокът за инсталиране, настройки, конфигуриране, тестване и внедряване на продукта и извършването на миграцията на данните е ...... календарни дни, считано от датата на доставката.
3. Срокът за провеждане на обучения на служители на Възложителя за работа с доставения продукт е ..... календарни дни, считано от приключване на дейностите по чл. 2, , ал.2, т. 2.
4. Срокът на гаранционната поддръжка е ……. (не по-малко от 12) месеца, считано от датата на приключване на дейностите по чл. 2, ал.2, т. 2.

**Чл. 3.** Мястото на доставката и изпълнението на дейностите по договора е гр. София, бул. Цар Освободител № 15.

* 1. **ЦЕНА И НАЧИН НА ПЛАЩАНЕ**

**Чл. 4. (1)** Общата стойност на договора е **………… лв. (……………………………) без ДДС или ………… лв. (……………………………………………………….) с ДДС,** съгласно Ценовото предложение на **ИЗПЪЛНИТЕЛЯ**, неразделна част от договора и не подлежи на промяна за срока на договора.

**(2)** Посоченaта цена е крайна и включва всички разходи и възнаграждения на **Изпълнителя** за изпълнение на предмета на настоящия договор, като но не само: разходите за труд, доставка, инсталиране и конфигуриране на продукта във виртуалната инфраструктура на Възложителя, миграция на данни, обучения, всички разходи за извършване на гаранционна поддръжка в определения срок, както и други разходи, необходими или присъщи за изпълнение на предмета на настоящия договор.

**(3)** Посочените в настоящия Договор цени са крайни и остават непроменени за срока на действието му.

**(4) ВЪЗЛОЖИТЕЛЯТ** изплаща на **ИЗПЪЛНИТЕЛЯ** стойността по чл. 4, ал. 1 при следните условия и срокове:

1. Стойността **………… лв. (……………………………) без ДДС или ………… лв. (……………………………………………………….) с ДДС** за доставката на продукта, вкл. доставката на софтуерни лицензи на трети компании се заплаща в срок до 30 (тридесет) календарни дни след подписване на приемо-предавателни протоколи и представяне на оригинална фактура от **ИЗПЪЛНИТЕЛЯ**.
2. Стойността **………… лв. (……………………………) без ДДС или ………… лв. (……………………………………………………….) с ДДС** за дейностите по инсталиране, настройки, конфигуриране, тестване и внедряване на доставения продукт, миграция и зареждане на даннни, се заплаща в срок до 30 (тридесет) календарни дни след утвърждаване от Възложителя на протокол за приемане на изпълнените дейности и представяне на оригинална фактура от **ИЗПЪЛНИТЕЛЯ**.
3. Стойността **………… лв. (……………………………) без ДДС или ………… лв. (……………………………………………………….) с ДДС** за провеждане на обучения се заплаща в срок до 30 (тридесет) календарни дни след представяне на протоколи за проведениете обучения и оригинална фактура от **ИЗПЪЛНИТЕЛЯ**.

**(5) ВЪЗЛОЖИТЕЛЯТ** осъществява плащанията по настоящия договор по банковата сметка на **ИЗПЪЛНИТЕЛЯ**:

Банка:

BIC:

**IBAN:**

 **(6) ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за промени в банковата му сметка в срок до 7 (седем) дни, считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията по посочената в ал.5 банкова сметка са надлежно извършени.

 **(7)**. Когато **ИЗПЪЛНИТЕЛЯТ** е сключил договор/договори за подизпълнение частта от поръчката, която се изпълнява от **ПОДИЗПЪЛНИТЕЛ**, може да бъде предадена като отделни доставки на **ИЗПЪЛНИТЕЛЯ** или на **ВЪЗЛОЖИТЕЛЯ,** **ВЪЗЛОЖИТЕЛЯТ** заплаща възнаграждение за тази част на **ПОДИЗПЪЛНИТЕЛЯ.** \*

**(8).** Разплащанията по чл. 4, ал.7 се осъществяват въз основа на искане, отправено от **ПОДИЗПЪЛНИТЕЛЯ** до **ВЪЗЛОЖИТЕЛЯ** чрез **ИЗПЪЛНИТЕЛЯ,** който е длъжен да го предостави на възложителя в 15-дневен срок от получаването му.\*

**(9).** Към искането по чл.4, ал.8 **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими. \*

**(10). ВЪЗЛОЖИТЕЛЯТ** има право да откаже плащане, когато искането за плащане е оспорено, до момента на отстраняване на причината за отказа.\*

* 1. **ПРАВА И ЗАДЪЛЖЕНИЯ НА СТРАНИТЕ**

**Чл. 5. (1) ВЪЗЛОЖИТЕЛЯТ** има право:

1. да получи качествено изпълнение на дейностите в обхвата и сроковете, посочени в договора;
2. да изисква информация от **ИЗПЪЛНИТЕЛЯ**, свързана с изпълнението на настоящия договор;
3. да използва предоставените от **ИЗПЪЛНИТЕЛЯ** канали за връзка, за да информира за нередности и проблеми при работа на програмния продукт и да получи консултация и/или техническа помощ;

**(2) ВЪЗЛОЖИТЕЛЯТ** се задължава:

1. да изплати на **ИЗПЪЛНИТЕЛЯ** договорената сума при условията и в сроковете по чл. 4 от настоящия договор;
2. да предоставя на **ИЗПЪЛНИТЕЛЯ** необходимата информация във връзка с изпълнението на договора;
3. да информира своевременно **ИЗПЪЛНИТЕЛЯ** за трудности, нередности или проблеми, забелязани по време на работа със системите/модулите.

**Чл. 6. (1) ИЗПЪЛНИТЕЛЯТ** има право:

1. да получи уговореното възнаграждение при условията и в сроковете по настоящия договор;
2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на договора.

**(2) ИЗПЪЛНИТЕЛЯТ** се задължава:

1. да извършва дейностите, предмет на настоящия договор качествено, в срок и при спазване на всички технически и нормативни изисквания;
2. да уведомява **ВЪЗЛОЖИТЕЛЯ** в еднодневен срок за възникването на трудности от обективен характер, които могат да забавят или осуетят поетите задължения, както и за мерките, които са взети за отстраняването им;
3. да предоставя всякаква информация на **ВЪЗЛОЖИТЕЛЯ** по негово запитване, свързана с изпълнението на настоящия договор;
4. да пази в тайна всички обстоятелства, станали му известни по повод и във връзка с изпълнението на настоящия договор;
5. да предприема необходимите действия за разрешаване и отстраняване на възникнали проблеми при функционирането на доставения програмен продукт или негов компонент/модул в рамките на 2 (два) часа след подаване на сигнал за неизправност от оторизиран служител на дирекция „Човешки ресурси“, дирекция „Информационно обслужване и технологии“ или дирекция „Финанси“ по един от следните начини: обаждане на телефон ..........., изпращане на съобщение на e-mail: .......... или регистриране на сигнала в on-line Help Desk системата на **ИЗПЪЛНИТЕЛЯ** наадрес: ................., а при форсмажорни обстоятелства - в най-кратко, технологически необходимо време.
6. да оказва, при необходимост, техническа помощ на място при **ВЪЗЛОЖИТЕЛЯ**;
7. да допълва техническата документация и инструкции за работа, в съответствие с извършените актуализации на продукта;
8. да поддържа валиден през целия срок на договора сертификат за система за управление на сигурността на информацията, съответстваща на стандарт БДС ISO/IEC27001 и сертификат за управление на качеството EN ISO 9001.
9. да издава фактура на **ВЪЗЛОЖИТЕЛЯ** за всяко плащане по настоящия договор.
10. В срок от три дни от сключването на договор за подизпълнение или на допълнително споразумение за замяна на посочен в офертата подизпълнител да изпрати копие на договора или на допълнителното споразумение на възложителя, съгласно чл. 75, ал. 2 от ППЗОП, заедно с доказателства, че са изпълнени условията по чл. 66, ал. 2 и 11 ЗОП. \*
11. След сключване на договора и най-късно преди започване на изпълнението му, изпълнителят уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на поръчката*.\**
12. Замяна или включване на подизпълнител по време на изпълнение на договора за настоящата обществена поръчка се допуска по изключение, когато възникне необходимост, ако са изпълнени едновременно следните условия:
* за новия подизпълнител не са налице основанията за отстраняване в процедурата;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности. **\***
1. Подизпълнителите нямат право да превъзлагат една или повече от дейностите, които са включени в предмета на договора за подизпълнение. **\***
2. Независимо от възможността за използване на подизпълнители отговорността за изпълнение на договора за обществена поръчка е на изпълнителя.**\***
	1. **ГАРАНЦИЯ ЗА ИЗПЪЛНЕНИЕ**

**Чл. 7. (1)** Гаранцията за изпълнение на настоящия договор е в размер на............................. (......................................................................лева), представляваща 3% от стойността на договора без ДДС, представена под формата на ………………………...

*(Парична сума или банкова гаранция или Застраховка, която обезпечава изпълнението чрез покритие на отговорността на изпълнителя)*

**(2)** В случай на изменение на Договора[[1]](#footnote-1), извършено в съответствие с този Договор и приложимото право, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, преди подписването на допълнително споразумение за изменението.

**(3)** Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 8 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл.9 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 10 от Договора.

**Чл. 8.** Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:

Банка:

BIC:

IBAN:

**Чл. 9. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 10. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 11. (1)** Гаранцията за изпълнение се освобождава по следния начин:

- сумата от ....................... съставляваща ½ (една втора) от размера на внесената гаранция за изпълнение, се освобождава в срок до 30 дни след провеждане на обучения на служителите на Софийски университет „Св. Климент Охридски“ а и подписване на протокол за проведените обучения по чл.17, т.3.

- сумата от ....................... съставляваща останалата ½ (една втора) от размера на внесената гаранция за изпълнение се освобождава в срок до 30 дни след изтичане на срока за гаранционна поддръжка посочен в чл.2, ал.2, т.4 и подписване на окончателен протокол.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 4, ал.5 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

**Чл. 12.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 13.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора в срок 10 (десет) дни след Датата на влизане в сила и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 14.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 15.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 3 (*три*) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 7 от Договора.

**Чл. 16.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

* 1. **ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл.17.(1)** Предаването на изпълнението на дейностите се документира с протоколи за приемане и предаване, които се подписват от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните, както следва:

1. Приемо-предавателен протокол за доставка на програмения продукт за управление на човешките ресурси в Софийски университет „Св. Климент Охридски“;
2. Протокол за приемане на изпълнените дейности по инсталиране, настройки, конфигуриране, тестване и внедряване на продукта и за извършването на миграцията и първоначалното зареждане на данни;
3. Приемо-предавателен протокол за проведените обучения на служители на Софийски университет „Св. Климент Охридски“ за работа с доставения продукт;

 **(2)** ВЪЗЛОЖИТЕЛЯТ има право:

1. да приеме изпълнението, когато отговаря на договореното;

2. когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ;

3. да откаже да приеме изпълнението при съществени отклонения от договореното/ в случай, че констатираните недостатъци са от такова естество, че не могат да бъдат отстранени в рамките на срока за изпълнение по Договора/резултатът от изпълнението става безполезен за ВЪЗЛОЖИТЕЛЯ.

**(3)** Окончателното приемане на изпълнението на Услугите по този Договор се извършва с подписване на окончателен Приемо-предавателен протокол, подписан от Страните след изтичането на срока за гаранционна поддръжка. В случай, че към този момент бъдат констатирани недостатъци в изпълнението, те се описват в окончателния Приемо-предавателен протокол и се определя подходящ срок за отстраняването им или налагането на санкция, съгласно чл. 21 от Договора.

* 1. **ОТГОВОРНОСТИ И НЕУСТОЙКИ**

**Чл. 18. ВЪЗЛОЖИТЕЛЯТ** и **ИЗПЪЛНИТЕЛЯТ** не носят отговорност при невиновно неизпълнение на договорните си задължения.

**Чл. 19.** При неспазване на сроковете по чл. 2, ал.2, т.1, т.2 или т. 3 по вина на **ИЗПЪЛНИТЕЛЯ,** същият дължи на **ВЪЗЛОЖИТЕЛЯ** неустойка в размер на 0,5 % (нула цяло и пет на сто) от съответната стойност за изпълнение на дейността без ДДС за всеки просрочен ден, но не повече от 10 % (десет на сто) от същата стойност.

**Чл. 20.** При некачествено изпълнение от страна на **ИЗПЪЛНИТЕЛЯ**, същият дължи на **ВЪЗЛОЖИТЕЛЯ** неустойка в размер на 10% от стойността на договора по чл. 4, ал. 1 без ДДС. Некачественото изпълнение се констатира с протокол, съставен от длъжностни лица от Софийски университет „Св. Климент Охридски“ и се връчва на **ИЗПЪЛНИТЕЛЯ**.

**Чл. 21.** При системно (три и повече пъти) неизпълнение на задълженията за гаранционна поддръжка, вкл. при просрочване на времето за реакция или за отстраняване на проблем, **Изпълнителят** дължи на **ВЪЗЛОЖИТЕЛЯ**, неустойка в размер на 0,5 на сто от стойността на договора без ДДС.

**Чл. 22.** В случай на прекратяване на договора по чл. 28 **ВЪЗЛОЖИТЕЛЯТ** не дължи обезщетение на **ИЗПЪЛНИТЕЛЯ**.

**Чл. 23.** При забавяне на плащането, **ВЪЗЛОЖИТЕЛЯТ** дължи законната лихва върху неизплатената сума от договореното възнаграждение.

**Чл. 24.** Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**Чл. 25.** В случай на забавяне на изпълнението на някоя от страните по договора, поради форсмажорни или други обстоятелства, които не могат да се вменят като вина, съответната страна не дължи неустойките, предвидени в договора.

**Чл. 26.** **ИЗПЪЛНИТЕЛЯТ** не носи отговорност за несъответствия в програмните продукти, когато те са причинени от **ВЪЗЛОЖИТЕЛЯ** поради неспазване на изискванията за експлоатация, заразяване с вируси, хардуерни повреди, извършване на преинсталации и собствени настройки, без знанието на **ИЗПЪЛНИТЕЛЯ**.

* 1. **УСЛОВИЯ ЗА ПРЕКРАТЯВАНЕ НА ДОГОВОРА**

**Чл. 27. (1)** Настоящият договор се прекратява с изпълнение на дейностите.

 **(2)** Договорът може да бъде прекратен по взаимно съгласие на страните с 14-дневно писмено предизвестие.

**Чл. 28. ВЪЗЛОЖИТЕЛЯТ** има право да прекрати договора едностранно, преди изтичане на срока, за който е сключен, при системно неизпълнение на задълженията от страна на **ИЗПЪЛНИТЕЛЯ.** Системност е налице, при неизпълнение на което и да е от задълженията на **ИЗПЪЛНИТЕЛЯ**, установено от **ВЪЗЛОЖИТЕЛЯ** повече от три пъти.

**Чл. 29. (1)** При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред дейности.

 **(2)** Степента на изпълнението по предходната алинея се доказва с констативен протокол, подписан от двете страни по договора и копие от първични счетоводни документи.

**Чл. 30.** Когато прекратяването на договора е по вина на **ИЗПЪЛНИТЕЛЯ**, той няма право да претендира възстановяване на каквито и да било извършени от него разходи във връзка с предмета на договора.

* 1. **ЗАЩИТА НА ЛИЧНИТЕ ДАННИ**

**Чл. 31. (1)** С подписване на настоящия договор страните декларират, че са спазили и ще спазват за в бъдеще относимите разпоредби на нормативните актове, уреждащи защитата на лични данни по отношение на данните, обработвани за целите на изпълнението на настоящия договор.

 **(2) ВЪЗЛОЖИТЕЛЯТ -** администратор на лични данни, регистриран в КЗЛД с идентификационен номер 52258 предоставя на **ИЗПЪЛНИТЕЛЯ** достъп до данните в системата за нуждите на изпълнение на настоящия договор, като **ИЗПЪЛНИТЕЛЯТ** се задължава:

**1.** Да действа единствено по указания на **ВЪЗЛОЖИТЕЛЯ,** катообработва данни само по указание на администратора, освен ако обработването се изисква от правото на Европейския съюз или законодателството на Република България;

**2.** Да гарантира, че лицата, оправомощени да обработват личните данни от страна на **ИЗПЪЛНИТЕЛЯ**, са поели ангажимент за поверителност.

**2.1.** За обезпечаване на чл. 31, ал. 2, т. 2 **ИЗПЪЛНИТЕЛЯТ** се задължава в тридневен срок от влизането му в сила да предостави на **ВЪЗЛОЖИТЕЛЯ** чрез длъжностното лице по защита на данните на Софийски университет „Св. Климент Охридски“ информация за лицата, които ще изпълняват задачи за срока на договора, заедно спопълнени нарочни декларации (Приложение 4 от договора);

**2.2.** В случай на промяна на лицата по обработване на данните за срока на договора **ИЗПЪЛНИТЕЛЯТ** се задължава да уведоми **ВЪЗЛОЖИТЕЛЯ** в тридневен срок от настъпване на промяната, като предостави актуална информация, респективно декларации на определени лица по предходната точка.

**3.** Да подпомага **ВЪЗЛОЖИТЕЛЯ** с всички подходящи средства, за да се гарантира спазването на разпоредбите по прилагане на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните), (ОВ, L119/1 от 4 май 2016 г.) и Закона за защита на личните данни;

**4.** Да предприеме необходимите технически и организационни мерки за защита на личните данни, за да гарантира адекватно ниво на защита, което отговаря на обработваните лични данни и въздействието при нарушаване на защитата им.

**(3)** С едноседмично предизвестие, отправено в писмена форма до **ИЗПЪЛНИТЕЛЯ, ВЪЗЛОЖИТЕЛЯТ** може да извършва одит за преценка на ефективността на техническите и организационни мерки за гарантиране сигурността на данните, както и да извършва пенетрейшън тестове на системата, за което **ИЗПЪЛНИТЕЛЯТ** следва да оказва пълно техническо съдействие.

* 1. **ДОПЪЛНИТЕЛНИ РАЗПОРЕДБИ**

**Чл.32.** Даннте и създадените Бази данни, във връзка с изпълнението на настоящия договор са собственост на **ВЪЗЛОЖИТЕЛЯ.**

Чл. 33. Всички спорове, възникнали между страните при и по повод изпълнението на настоящия договор, ще се решават по пътя на преговори, а при липса на съгласие - от компетентния съд.

**Чл 34.** За всички неуредени въпроси в настоящия договор ще се прилагат разпоредбите на действащото българско законодателство.

 **Чл. 35. (1)** Всички съобщения и уведомления, свързани с изпълнението на този договор, следва да съдържат наименованието и номера на договора, да бъдат в писмена форма за действителност.

**(2)** Всички съобщения или уведомления при изпълнение на този договор страните ще правят в писмен вид по пощата или по факс, като за дата на получаването им ще се счита датата на завеждане в деловодството на страната или датата на получаването им по факс. Съобщения или уведомления получени след 17:00 часа или получени в неработен ден ще се считат за получени в следващия работен ден.

**Адреси и лица за кореспонденция**:

**За възложителя**: адрес..........................................................тел...................факс.............

Лице за контакт:..............................................

**За Изпълнителя:**

адрес..........................................................тел...................факс.............

Лице за контакт:..............................................

**(3)** Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

**(4)** Официална кореспонденция между страните се разменя на посочените в настоящия договор адреси на управление, освен ако страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 25, ал.2 се считат за валидно изпратени и получени от другата страна.

**(5)** Всички съобщения и уведомления се изпращат по пощата с препоръчана пратка или по куриер. Писмените уведомления между страните по настоящия договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Чл. 36. (1)** **Изпълнителят** няма право да прехвърля своите права или задължения по настоящия договор на трети лица, освен в случаите предвидени в ЗОП.

Всички спорове, породени от този договор или отнасящи се до него, ще бъдат разрешавани първо по извънсъдебен ред чрез преговори между двете страни, като в случай на спор, всяка страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

**(2)** В случай на непостигане на договореност по реда на предходната алинея, всички спорове, породени от този договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Чл. 37.** Нищожността на някоя от клаузите по договора или на допълнително уговорени условия не води до нищожност на друга клауза или на договора като цяло

Настоящият договор се състави в 2 (два) еднообразни екземпляра – по един за всяка от страните.

**ПРИЛОЖЕНИЯ:**

1. Техническо задание на **Възложителя;**
2. Техническо предложение на **ИЗПЪЛНИТЕЛЯ;**
3. Ценово предложение на **ИЗПЪЛНИТЕЛЯ;**
4. Декларация за поверителност;
5. Списък на персонала, който ще изпълнява поръчката, и на членовете на ръководния състав, които ще отговарят за изпълнението;
6. Гаранция за изпълнение;

|  |  |
| --- | --- |
| **ВЪЗЛОЖИТЕЛ:** | **ИЗПЪЛНИТЕЛ:** |
| **РЕКТОР:****ПРОФ. Д.Ф.Н. АНАСТАС ГЕРДЖИКОВ** |  |
| **ДАРИ ИВАНОВ** **ГЛАВЕН СЧЕТОВОДИТЕЛ:** |  |

1. Това е възможност, която е приложима в случаите, предвидени в чл.111, ал.2. [↑](#footnote-ref-1)